 Juseksperter: Aksjeposter over 50.000 kroner medfører normalt inhabilitet
Aksje- og eierposter verdt mer enn 50.000 kroner vil normalt medføre inhabilitet. Og «løpende aksjehandel» taler for strengere normer enn ved vanlig handel, skriver juseksperter til kontrollkomiteen. Behandlingen av habilitetsskandalene har avdekket både hull i lovverket og i tolkningen av reglene. Kontrollkomiteen har derfor bedt professorene Inge Lorange Backer og Ingunn Elise Myklebust og lagrettsdommer Marius Stub om å tolke sentrale spørsmål for dem. Det gjelder særlig spørsmål knyttet til Erna Solbergs ansvar og habilitet. Hennes ektemann, Sindre Finnes, drev svært aktiv aksjehandel og tidvis såkalt day-trading mens hun var statsminister. Et av de viktigste spørsmålene er «hvor går grensen for når en statsråd er inhabil som følge av direkte eller indirekte eierinteresser i børsnoterte eller unoterte foretak».  Svaret kan få betydning for de politiske konklusjonene som komiteen skal trekke over nyttår. Sikre mot gevinst Habilitetsvurderingen påvirkes ifølge ekspertene særlig av: Ønsker erfaring fra næringslivet Jusekspertene mener tidligere praksis og lovverket ikke gir «sikkert grunnlag for å angi en bestemt størrelse for når en aksjepost eller eierandel uten videre vil medføre inhabilitet». De peker også på at det vil være uheldig om habilitetsreglene fører til at det blir uaktuelt for personer med erfaring fra næringslivet og aksjeporteføljer å gå inn i regjering. Med nødvendige juridiske forbehold definerer likevel ekspertene en konkret grense: Særegne forhold Forvaltningen av eierinteressen kan også ha betydning. Hvis porteføljen er «frosset» eller forvaltes av en uavhengig tredjeperson som ikke kan instrueres av eieren, kan det tale for at eierinteressen ikke medfører inhabilitet. Hvis den aktuelle saken er av generell art som lovforslag og ikke retter seg mot bestemt angitte foretak, taler det gjerne også mot inhabilitet.  «Det avgjørende er om alle omstendighetene i saken samlet tilsier at det foreligger «særegne forhold» som er «egnet til å svekke tilliten» til statsrådens upartiskhet», konkluderer ekspertene. De er også bedt om å beskrive betydningen av ektefellers eierinteresser. Både Sindres Finnes og Ola Flem, ektemannen til tidligere utenriksminister Anniken Huitfeldt, handlet aksjer uten ektefellens vitende. «Det nære forholdet i et livsfellesskap vil også gjøre at partene søker å støtte og unngå å skade hverandre og hverandres interesser. Sett utenfra vil det gjerne være en forventning om at det skjer.» – Vi legger etter dette til grunn at en ektefelles eierinteresser langt på vei vil ha samme betydning for habilitetsvurderingen som statsrådens eget aksjeinnehav eller andre eierinteresser, heter det.  Strengere ved day-trading Sindre Finnes drev også med «løpende aksjehandling», såkalt day-trading, med kjøp og salg samme dag. «Informasjon om planer og beslutninger på regjerings- og departementsnivå kan ha betydning her. Selv om det legges til grunn at en statsråd bevarer taushet overfor sin ektefelle om planer og beslutninger som nevnt, behøver ikke det være like klart sett utenfra.  I det livsfellesskapet som ekteskap og faste samboerforhold er, kan slutninger om og fornemmelser av hva som er «i gjære» forekomme, og etter omstendighetene kan det tenkes å gi indikasjoner på virkninger i aksjemarkedet som en aktør kan handle på grunnlag av», skriver de.  Ekspertene mener det er vanskelig å si nøyaktig når inhabilitet inntrer ved løpende aksjehandler. Det tilsier strengere regler enn ved vanlig aksjehandel: – Både dette og det vanlige formålet med aksjehandling – å hente ut fortjeneste raskt – taler etter vårt syn for en strengere norm ved habilitetsvurderingen enn ved faste aksjeinnehav, konkluderer de. På overordnet plan mener jusekspertene at det er et «grunnleggende trekk i norsk styringstradisjon at ledende politikere ikke skal bruke sin innsikt og myndighet til å oppnå fortjeneste for seg selv». – Det er av betydning at det også gjelder for deres nærstående, skriver de.
Eierinteresser verdt over 50.000 kroner kan medføre inhabilitet for statsråder. Dette ifølge juridiske eksperter. Praktisering og tolkning av regelverket for habilitet er uklart.  Det er viktig at ledende politikere ikke bruker sin rolle til egen fortjeneste. Det samme gjelder for deres nærstående, skriver juseksperter til kontrollkomiteen.